Akupunkturen aktiverer en række reaktioner i kroppen både lokalt, segmentært(inde omkring rygmarven) og centralt (i hjernen).
Lokalt vil nålene medføre en øget blodgennemstrømning, der kan være med til at mindske inflammation i området. Segmentært kan akupunkturen hæmme sendingen af beskyttelsessignaler (nociceptive nervesignaler) fra det smertegivende område og op til hjernen fra de omkringliggende strukturer, hvilket gør at smerten kan lindres. På centralt niveau vil stimuleringen, aktivere kroppens eget smertedæmpende system.